CELEX: 32018D0893
Language: da
Date: 2018-06-18 00:00:00
Title: Rådets afgørelse (EU) 2018/893 af 18. juni 2018 om den holdning, der skal indtages på Den Europæiske Unions vegne i Det Blandede EØS-Udvalg, vedrørende ændringen af bilag XI (Elektronisk kommunikation, audiovisuelle tjenesteydelser og informationssamfund) og protokol 37 (som indeholder den i artikel 101 omhandlede liste) til EØS-aftalen (Generel forordning om databeskyttelse) (EØS-relevant tekst.)

22.6.2018   
               
               
                  DA
               
               
                  Den Europæiske Unions Tidende
               
               
                  L 159/31
               
            RÅDETS AFGØRELSE (EU) 2018/893
      af 18. juni 2018
      om den holdning, der skal indtages på Den Europæiske Unions vegne i Det Blandede EØS-Udvalg, vedrørende ændringen af bilag XI (Elektronisk kommunikation, audiovisuelle tjenesteydelser og informationssamfund) og protokol 37 (som indeholder den i artikel 101 omhandlede liste) til EØS-aftalen (Generel forordning om databeskyttelse)
      (EØS-relevant tekst)
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 16 sammenholdt med artikel 218, stk. 9,
      under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
      under henvisning til forslag fra Europa-Kommissionen, og
      ud fra følgende betragtninger:
      
                  (1)
               
               
                  Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
               
            
                  (2)
               
               
                  I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag XI (Elektronisk kommunikation, audiovisuelle tjenesteydelser og informationssamfund) og protokol 37, som indeholder den i artikel 101 omhandlede liste (»protokol 37«) til EØS-aftalen.
               
            
                  (3)
               
               
                  Europa-Parlamentets og Rådets forordning (EU) 2016/679 (3) skal indarbejdes i EØS-aftalen.
               
            
                  (4)
               
               
                  Forordning (EU) 2016/679 ophæver Europa-Parlamentets og Rådets direktiv 95/46/EF (4), som er indarbejdet i EØS-aftalen, og som derfor skal udgå af EØS-aftalen.
               
            
                  (5)
               
               
                  Bilag XI og protokol 37 til EØS-aftalen bør derfor ændres i overensstemmelse hermed.
               
            
                  (6)
               
               
                  Den holdning, som Unionen skal indtage i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
               
            VEDTAGET DENNE AFGØRELSE:
      Artikel 1
      Den holdning, som på Unionens vegne skal indtages i Det Blandede EØS-Udvalg, til den foreslåede ændring af bilag XI (Elektronisk kommunikation, audiovisuelle tjenesteydelser og informationssamfund) og protokol 37, som indeholder den i artikel 101 omhandlede liste til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
      Artikel 2
      Denne afgørelse træder i kraft på dagen for vedtagelsen.
      
         Udfærdiget i Luxembourg, den 18. juni 2018.
         
            
               På Rådets vegne
            
            R. PORODZANOV
            
               Formand
            
         
      
      
         (1)  EFT L 305 af 30.11.1994, s. 6.
      
         (2)  EFT L 1 af 3.1.1994, s. 3.
      
         (3)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (EUT L 119 af 4.5.2016, s. 1).
      
         (4)  EFT L 281 af 23.11.1995, s. 31.
      
         UDKAST
         DET BLANDEDE EØS-UDVALGS AFGØRELSE Nr. …
         af…
         om ændring af bilag XI (Elektronisk kommunikation, audiovisuelle tjenesteydelser og informationssamfund) og protokol 37, der indeholder den i artikel 101 omhandlede liste til EØS-aftalen
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (1) skal indarbejdes i EØS-aftalen.
                  
               
                     (2)
                  
                  
                     Det anerkendes, at retten til beskyttelse af personoplysninger er en grundlæggende rettighed i en række internationale menneskerettighedsaftaler.
                  
               
                     (3)
                  
                  
                     Vigtigheden af lige rettigheder og forpligtelser for dataansvarlige og databehandlere i EØS anerkendes.
                  
               
                     (4)
                  
                  
                     I denne afgørelse fastsættes det, at EFTA-staternes tilsynsmyndigheder deltager fuldt ud i one-stop-shop mekanismen og sammenhængsmekanismen, og at de bortset fra stemmeret og valgbarhed som formand eller næstformænd for Det Europæiske Databeskyttelsesråd (»rådet«), som er oprettet ved forordning (EU) 2016/679, i nævnte råd har samme rettigheder og forpligtelser som tilsynsmyndighederne i EU's medlemsstater. Tilsynsmyndighederne i EFTA-staterne skal i den forbindelse indgå i rådets aktiviteter, herunder i eventuelle undergrupper, som rådet måtte nedsætte til at udføre sit arbejde, og modtage alle nødvendige oplysninger for at sikre deres effektive deltagelse, herunder om nødvendigt ved hjælp af fuld adgang til ethvert elektronisk system for udveksling af oplysninger, som rådet måtte indføre.
                  
               
                     (5)
                  
                  
                     Ved forordning (EU) 2016/679 ophæves Europa-Parlamentets og Rådets direktiv 95/46/EF (2), der er indarbejdet i EØS-aftalen, og som derfor skal udgå af EØS-aftalen.
                  
               
                     (6)
                  
                  
                     Bilag XI og protokol 37 til EØS-aftalen bør derfor ændres i overensstemmelse hermed —
                  
               VEDTAGET DENNE AFGØRELSE:
         Artikel 1
         Teksten til punkt 5e (Europa-Parlamentets og Rådets direktiv 95/46/EF) i bilag XI til EØS-aftalen affattes således:
         »32016 R 0679: Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         Forordningens bestemmelser gælder i forbindelse med denne aftale med følgende tilpasninger:
         
                     a)
                  
                  
                     EFTA-staternes tilsynsmyndigheder deltager i aktiviteterne i Det Europæiske Databeskyttelsesråd, herefter benævnt »rådet«. Med henblik herpå har de bortset fra stemmeret og valgbarhed til rådet som formand eller næstformænd samme rettigheder og forpligtelser som EU-medlemsstaternes tilsynsførende myndigheder i rådet, medmindre andet er fastsat i denne aftale. EFTA-staternes tilsynsmyndigheders holdninger skal registreres særskilt af rådet.
                     Rådets forretningsorden giver deltagelsen af EFTA-staternes tilsynsmyndigheder og EFTA-Tilsynsmyndigheden fuld virkning bortset fra stemmeret og valgbarhed i rådet som formand eller næstformænd.
                  
               
                     b)
                  
                  
                     Uanset bestemmelserne i protokol 1 til denne aftale, og medmindre andet er fastsat i denne aftale, skal udtrykkene »medlemsstat(er)« og »tilsynsmyndigheder« forstås således, at de ud over deres betydning i forordningen også omfatter henholdsvis EFTA-staterne og deres tilsynsmyndigheder.
                  
               
                     c)
                  
                  
                     Henvisninger til EU-retten eller Unionens databeskyttelsesbestemmelser skal forstås som henvisninger til henholdsvis EØS-aftalen eller databeskyttelsesbestemmelserne heri.
                  
               
                     d)
                  
                  
                     I artikel 13, stk. 1, litra f), og artikel 14, stk. 1, litra f), indsættes for så vidt angår EFTA-staterne ordene »finder anvendelse i medfør af EØS-aftalen« indsættes efter ordene »Kommissionens afgørelse om tilstrækkeligheden af beskyttelsesniveauet«.
                  
               
                     e)
                  
                  
                     I artikel 45 indsættes for så vidt angår EFTA-staterne følgende efter stk. 1:
                     »1a.   En EFTA-stat kan i afventning af en afgørelse fra Det Blandede EØS-Udvalg om indarbejdelse i EØS-aftalen af en gennemførelsesretsakt vedtaget i henhold til stk. 3 eller 5 træffe afgørelse om at anvende de heri indeholdte foranstaltninger.
                     Hver EFTA-stat træffer afgørelse og underretter Kommissionen og EFTA-Tilsynsmyndigheden før ikrafttrædelsen af en gennemførelsesretsakt, der er vedtaget i henhold til stk. 3 eller 5, om den i afventning af Det Blandede EØS-Udvalgs afgørelse om at indarbejde gennemførelsesretsakten i EØS-aftalen agter at anvende foranstaltningerne heri fra samme dato som EU-medlemsstaterne eller ej. I mangel af en afgørelse om det modsatte anvender hver EFTA-stat de foranstaltninger, der er indeholdt i en gennemførelsesretsakt vedtaget i henhold til stk. 3 eller 5, fra samme dato som EU's medlemsstater.
                     Uanset aftalens artikel 102 gælder, at hvis Det Blandede EØS-Udvalg ikke kan nå til enighed om indarbejdelsen af en gennemførelsesretsakt i EØS-aftalen vedtaget i henhold til stk. 3 eller 5 inden for 12 måneder efter ikrafttrædelsen af denne gennemførelsesretsakt, kan enhver EFTA-stat bringe anvendelsen af sådanne foranstaltninger til ophør, og den underretter i så fald straks Kommissionen og EFTA-Tilsynsmyndigheden herom.
                     De øvrige kontraherende parter i EØS-aftalen skal uanset artikel 1, stk. 3, begrænse eller forbyde den fri udveksling af personoplysninger til en EFTA-stat, der ikke finder anvendelse på de foranstaltninger, der er indeholdt i en gennemførelsesretsakt vedtaget i henhold til nærværende artikels stk. 5, på samme måde som disse foranstaltninger forhindrer overførslen af personoplysninger til et tredjeland eller en international organisation.«
                  
               
                     f)
                  
                  
                     Når EU indleder konsultationer med tredjelande eller internationale organisationer med det formål at træffe afgørelse om tilstrækkeligheden af beskyttelsesniveauet i henhold til artikel 45, skal EFTA-staterne holdes behørigt underrettet. Hvis tredjelandet eller den internationale organisation påtager sig specifikke forpligtelser vedrørende behandling af personoplysninger fra medlemsstaterne, tager EU hensyn til EFTA-staternes situation og drøfter mulige mekanismer med tredjelandene eller de internationale organisationer med henblik på, at EFTA-medlemsstaterne kan anvende dem efterfølgende.
                  
               
                     g)
                  
                  
                     I artikel 46, stk. 2, litra d), tilføjes følgende:
                     »EFTA-staternes tilsynsmyndigheder har samme ret som EU's tilsynsmyndigheder til at fremsætte standardbestemmelser om databeskyttelse til Kommissionen til godkendelse i henhold til undersøgelsesproceduren i artikel 93, stk. 2.«
                  
               
                     h)
                  
                  
                     I artikel 46 indsættes for så vidt angår EFTA-staterne følgende stykke efter stk. 2:
                     »2a.   I afventning af en afgørelse fra Det Blandede EØS-Udvalg om at indarbejde en gennemførelsesretsakt i EØS-aftalen kan de fornødne garantier, der er omhandlet i stk. 1, gives i form af de standardbestemmelser om databeskyttelse, der er omhandlet i artikel 46, stk. 2, litra c) og d), hvis en EFTA-stat anvender de deri indeholdte foranstaltninger.
                     Hver EFTA-stat træffer afgørelse og underretter Kommissionen og EFTA-Tilsynsmyndigheden før ikrafttrædelsen af en gennemførelsesretsakt, der er vedtaget i henhold til artikel 46, stk. 2, litra c) og d), om den i afventning af Det Blandede EØS-Udvalgs afgørelse om at indarbejde gennemførelsesretsakten i EØS-aftalen agter at anvende foranstaltningerne heri fra samme dato som EU's medlemsstater eller ej. I mangel af en afgørelse om det modsatte anvender hver EFTA-stat de foranstaltninger, der er indeholdt i en gennemførelsesretsakt vedtaget i henhold til artikel 46, stk. 2, litra c) og d), fra samme dato som EU's medlemsstater.
                     Uanset artikel 102 i aftalen gælder, at hvis Det Blandede EØS-Udvalg ikke kan opnå en aftale om indarbejdelsen af en gennemførelsesretsakt i EØS-aftalen vedtaget i henhold til artikel 46, stk. 2, litra c) og d), inden for 12 måneder efter ikrafttrædelsen af denne gennemførelsesretsakt, kan enhver EFTA-stat bringe anvendelsen af sådanne foranstaltninger til ophør, og den underretter i så fald straks Kommissionen og EFTA-Tilsynsmyndigheden herom.«
                  
               
                     i)
                  
                  
                     I artikel 58, stk. 4, finder for så vidt angår EFTA-staterne ordene »i overensstemmelse med chartret« ikke anvendelse.
                  
               
                     j)
                  
                  
                     I artikel 59 indsættes ordet »EFTA-Tilsynsmyndigheden« efter ordet »Kommissionen«.
                  
               
                     k)
                  
                  
                     EFTA-Tilsynsmyndigheden har ret til at deltage i rådets møder uden stemmeret. EFTA-Tilsynsmyndigheden udpeger en repræsentant.
                  
               
                     l)
                  
                  
                     EFTA-Tilsynsmyndigheden har, hvor det er relevant for udøvelsen af dens funktioner i henhold til denne aftales artikel 109, ret til at kræve rådgivning eller udtalelser fra rådet og til at meddele rådet forhold i henhold til artikel 63, artikel 64, stk. 2, artikel 65, stk. 1, litra c), og artikel 70, stk. 1, litra e). I artikel 63, artikel 64, stk. 2, artikel 65, stk. 1, litra c), og artikel 70, stk. 1, litra e), indsættes ordene »og hvor relevant EFTA-Tilsynsmyndigheden« efter ordet »Kommissionen«.
                  
               
                     m)
                  
                  
                     Rådets formand eller sekretariatet oplyser EFTA-Tilsynsmyndigheden om rådets aktiviteter, hvor det er relevant i henhold til artikel 64, stk. 5, litra a) og b), artikel 65, stk. 5, og artikel 75, stk. 6, litra b). I artikel 64, stk. 5, litra a) og b), artikel 65, stk. 5, og artikel 75, stk. 6, litra b), indsættes ordene »og hvor relevant EFTA-Tilsynsmyndigheden« efter ordet »Kommissionen«.
                     Hvor det er relevant for udøvelsen af dens funktioner i henhold til denne aftales artikel 109 har EFTA-tilsynsmyndigheden ret til at modtage oplysninger fra en tilsynsmyndighed i en af de pågældende EFTA-stater i henhold til artikel 66, stk. 1. I artikel 66, stk. 1, indsættes ordene »og hvor relevant EFTA-Tilsynsmyndigheden« efter ordet »Kommissionen«.
                  
               
                     n)
                  
                  
                     I artikel 71, stk. 1, indsættes ordene »EFTA-Staternes Stående Udvalg og EFTA-Tilsynsmyndigheden« efter ordet »Rådet«.
                  
               
                     o)
                  
                  
                     I artikel 73, stk. 1, tilføjes følgende punktum:
                     »EFTA-staternes medlemmer af rådet er ikke valgbare som formand eller næstformænd.««
                  
               Artikel 2
         Punkt 13 (Gruppen vedrørende Beskyttelse af Personer i forbindelse med Behandling af Personoplysninger) i protokol 37 til EØS-aftalen udgår.
         Artikel 3
         Den islandske og den norske udgave af forordning (EU) 2016/679, der offentliggøres i Den Europæiske Unions Tidendes EØS-tillæg, er begge autentiske.
         Artikel 4
         Denne afgørelse træder i kraftdagen efter, at den sidste meddelelse er indgivet, jf. EØS-aftalens artikel 103, stk. 1 (*1).
         Artikel 5
         Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
            Udfærdiget i Bruxelles, den
            
               
                  På Det Blandede EØS-Udvalgs vegne
               
               
                  Formand
               
               
                  Sekretærer for Det Blandede EØS-Udvalg
               
            
         
         
            (1)  EUT L 119 af 4.5.2016, s. 1.
         
            (2)  EFT L 281 af 23.11.1995, s. 31.
         
            (*1)  [Ingen forfatningsmæssige krav angivet.] [Forfatningsmæssige krav angivet.]
      
      
         De kontraherende parters fælles erklæring til Det Blandede Udvalgs afgørelse nr. XX af DD.MM.ÅÅ om indarbejdelse i EØS-aftalen af Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse)
         Med EØS-aftalens tosøjlesystem in mente og under henvisning til den direkte bindende virkning af Databeskyttelsesrådets afgørelser for de nationale tilsynsmyndigheder i EØS/EFTA-staterne må de kontraherende parter:
         
                     —
                  
                  
                     notere sig, at Databeskyttelsesrådets afgørelser er rettet mod de nationale tilsynsmyndigheder, og
                  
               
                     —
                  
                  
                     anerkende, at denne løsning ikke skaber præcedens for fremtidige tilpasninger af EU-retsakter, der skal indarbejdes i EØS-aftalen.